Mesto Sabinov

Mestský úrad Sabinov, Námestie slobody č. 57, 083 01 Sabinov

Mesto Sabinov, (ďalej len ako „vyhlasovateľ“) týmto v zmysle zákona SNR č. 138/1991 Zb. o majetku obcí v znení neskorších predpisov a podľa § 281 a násl. zákona č. 513/1991 Zb. Obchodný zákonník v znení neskorších predpisov a v súlade s uznesením Mestského zastupiteľstva Mesta Sabinov č. 224 zo dňa 03.07.2025

**vyhlasuje obchodnú verejnú súťaž**

**o najvhodnejšie návrhy na predaj nehnuteľnosti:**

1. **Predmet zmluvy - prevod nehnuteľného majetku Mesta Sabinov, zapísaného na LV číslo 2214:**

* pozemok parcely registra CKN – parcelné číslo **2145/117**, k. ú. Sabinov, zastavaná plocha a nádvorie o výmere **179 m2.**

Nehnuteľnosť sa nachádza na Ul. Hollého v Sabinove. Prevod nehnuteľného majetku navrhuje oddelenie právne a správy majetku riešiť podľa § 9a ods.1 písm. a) zákona č. 138/1991 Zb. o majetku obcí v znení neskoršíchpredpisov **–** prevod na základe obchodnej verejnej súťaže.

# Zásady ostatného obsahu zamýšľanej kúpnej zmluvy, na ktorých vyhlasovateľ trvá

Návrhy do obchodnej verejnej súťaže sa podávajú cez elektronickú schránku podľa osobitého predpisu alebo v listinnej podobe, pričom o podobe podania návrhu rozhoduje záujemca.

Listinná podoba - návrh je potrebné doručiť do podateľne mestského úradu - v centre prvého kontaktu pre občanov na adrese Námestie slobody 57, 083 01 Sabinov v lehote **do 04. 08. 2025 do 10:00 hod.** (vrátane) v zalepenej obálke s výrazným označením:

„**Obchodná verejná súťaž – Pozemok – Ul. Hollého – 2145/117 – neotvárať!“**

**„identifikácia navrhovateľa, obchodné meno, sídlo, IČO, pri fyzickej osobe – meno, priezvisko, adresa“**

na adresu:

**Mestský úrad Sabinov Námestie slobody 57**

**083 01 Sabinov**

Cez elektronickú schránku - súťažný návrh je potrebné predložiť vyhlasovateľovi súťaže výlučne v lehote určenej na predkladanie súťažných návrhov, t. j. do dátumu: 04.08.2025 čas: 10:00 hod. (vrátane) cez elektronickú schránku podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v z. n. p. (ďalej len

„zákon o e-Governmente“).

Rozhodujúci je dátum a čas vyznačený na prezentačnej pečiatke podateľne Mestského úradu Sabinov. Doručený súťažný návrh elektronicky bude opatrený elektronickou doručenkou, ktorá jednoznačne identifikuje moment elektronického doručenia, odosielateľa, prijímateľa, elektronickú úradnú správu a jej obsah.

1. ponúknutá kúpna cena za prevádzaný nehnuteľný majetok minimálne v sume **8 950,- €**, **(slovom osemtisícdeväťstopäťdesiat eur)**, ktorá je navrhovaná na podklade znaleckého posudkom č. 101/2025 z  9.6.2025, v cene **8 062,16,- €** (osemtisícšesťdesiatdva eur a šestnásť centov) a následným navýšením zo strany Mestského zastupiteľstva.
2. doplatok kúpnej ceny jednorazovo vystavením faktúry zo strany vyhlasovateľa,
3. lehota splatnosti: do 30 dní od dňa vystavenia faktúry vyhlasovateľom,
4. záväzok kupujúceho uhradiť kúpnu cenu v lehote podľa písm. c) vrátane úhrady ostatných nákladov spojených s prevodom nehnuteľností, (nákladov za vypracovanie znaleckého posudku a správneho poplatku za návrh na začatie konania o povolení vkladu práv k nehnuteľnostiam do katastra nehnuteľností),
5. súhlas s podaním návrhu na vklad vlastníckeho práva do katastra nehnuteľností až po zaplatení celej kúpnej ceny podľa písm. a) a c) a ostatných nákladov podľa písm. d),
6. oprávnenie vyhlasovateľa odstúpiť od zmluvy v prípade neuhradenia celej kúpnej ceny podľa písm. b) alebo c) alebo ostatných nákladov podľa písm. d),
7. povinnosť navrhovateľa predložiť vyhlásenie, že nemá akékoľvek finančné záväzky po lehote splatnosti a iné záväzky po uplynutí lehoty na plnenie voči mestu alebo voči ním zriadeným alebo založeným právnickým osobám, čo je mesto oprávnený si overiť,

navrhovateľ, ktorý by bol ku dňu predloženia návrhu kúpnej zmluvy dlžníkom mesta, bude zo súťaže vylúčený,

1. návrh kúpnej zmluvy v písomnej forme **podpísaný** oprávnenou osobou v šiestich vyhotoveniach, (text návrhu kúpnej zmluvy je zverejnený na stránke vyhlasovateľa súťaže <https://www.sabinov.sk/navstevnik/uradna-tabula> pri vyhlásení tejto o. v. s.),
2. presnú identifikáciu navrhovateľa s písomným vyhlásením navrhovateľa, že uvedené údaje sú ku dňu podania žiadosti bezo zmien, takto:
   * kupujúci – fyzická osoba - titul, meno a priezvisko, rodné priezvisko, dátum narodenia, miesto trvalého pobytu, prípadne bankové spojenie - číslo účtu, v prípade manželov identifikačné údaje obidvoch, alebo
   * kupujúci – fyzická osoba podnikateľ zapísaná v živnostenskom registri (ŽR) - obchodné meno, sídlo, IČO, bankové spojenie - číslo účtu, alebo
   * kupujúci – právnická osoba (PO) - obchodné meno, sídlo, IČO, bankové spojenie - číslo účtu, štatutárny orgán - podľa výpisu z príslušného registra, údaj o registrácii - Obchodný register Okresného súdu ......., oddiel ......, vložka ..., alebo iný register
3. súhlas s podmienkami obchodnej verejnej súťaže,
4. doklad navrhovateľa, ktorý podá návrh do obchodnej verejnej súťaže o zložení finančnej zábezpeky minimálne vo výške 50% z minimálnej ceny, uvedenej v písmene

a) týchto podmienok za nehnuteľný majetok, ktorú zloží na účet vyhlasovateľa (č. ú. vo formáte IBAN: SK48 0200 0000 0034 8926 4653), zmluvu o finančnej zábezpeke podpísanú oprávnenou osobou navrhovateľa v dvoch vyhotoveniach, (text zmluvy je zverejnený na stránke vyhlasovateľa súťaže <https://www.sabinov.sk/navstevnik/uradna-tabula> pri vyhlásení tejto o. v. s.),

1. údaje o oprávnenej kontaktnej osobe, telefón, mobil, e-mail,
2. vyhodnotenie obchodnej verejnej súťaže bude oznámené všetkým navrhovateľom v lehote do 30 dní od vyhodnotenia súťaže,
3. vyhlasovateľ ma právo nevybrať ani jeden z návrhov na uzavretie zmluvy,
4. vyhlasovateľ všetky návrhy podané do obchodnej verejnej súťaže zverejní do 10 pracovných dní od uplynutia lehoty na predkladanie návrhov, a to po dobu minimálne 30 dní na svojej úradnej tabuli a na svojom webovom sídle. Deň vyhodnocovania súťažných návrhov vyhlasovateľ neurčí skôr ako uplynie lehota na zverejnenie návrhov podľa predchádzajúcej vety.
5. vyhlasovateľ si v súlade s § 283 Obchodného zákonníka vyhradzuje právo zmeniť už uverejnené podmienky súťaže alebo súťaž zrušiť. V prípade zmeny alebo zrušenia súťaže budú tieto skutočnosti uverejnené spôsobom, akým boli vyhlásené podmienky súťaže.
6. v súlade s § 284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže. Navrhovatelia nemajú nárok na náhradu nákladov spojených s účasťou na súťaži.
7. vyhlasovateľ si v zmysle § 287 ods. 2 Obchodného zákonníka vyhradzuje právo odmietnuť všetky predložené návrhy bez uvedenia dôvodu.
8. navrhovateľ predložením návrhu v obchodnej verejnej súťaži súhlasí so zverejnením a sprístupnením jeho osobných údajov na účel prevodu vlastníctva,
9. právo navrhovateľa odvolať predložený návrh do uplynutia lehoty na predkladanie návrhov.

# Obhliadka majetku

1. Obhliadka majetku na mieste samom bude záujemcom umožnená v čase pred podaním návrhu po telefonickom dohovore – Mgr. Eva Vandžurová, oddelenie právne a správy majetku mesta Sabinov, tel.: 0947 923 952, email: [eva.vandzurova@sabinov.sk](mailto:eva.vandzurova@sabinov.sk)
2. Pri obhliadke majetku bude pre záujemcov k nahliadnutiu znalecký posudok.